als_Latn dik_Latn sag_Latn
aSport – Shqipëria do të luajë ndaj Norvegjisë dy ndeshje eliminatore radhazi, “Brazil 2014″.
Ndeshja e pestë eliminatore do të luhet më 22 mars në Oslo dhe dy muaj më vonë norvegjezët do të na kthehe në Tiranë. Sulmuesi shkodran i Kombëtares Shqiptare, i cili nuk mungoi në asnjë nga katër ndeshjet e
para eliminatore, por nuk u grumbullua në dy miqësoret e fundit, rikthehet për të luajtur në ndeshjen e radhës ndaj Norvegjisë.
“Kemi një kundërshtar të fortë, me të cilin do të përballemi dy herë radhazi dhe mendoj se janë dy ndeshjet më kryesore për të arritur objektivin që i kemi vendosur vetes në këto eliminatore,” – thekson Salihi. Norvegjia mban vendin e dytë në Grupin E, me 7 pikë, ndërsa Shqipëria ndodhet në vend të tretë me 6 pikë. Por me përjashtim të Sllovenisë që ka pasur startin më të dobët në këto eliminatore, skuadrat e tjera të grupit janë shumë pranë njëra-tjetrës dhe rezultatet e së premtes mund të sjellin përmbysje të mëdha në grup. – “Mjafton që të mos përsërisim gabimet e së shkuarës. Shumë gabime që kemi bërë në ndeshjet e kaluara, duhet t’i evidentojmë ndaj Norvegjisë dhe ta vlerësojmë maksimalisht kundërshtarin, në çdo pjesë të lojës.I kemi shanset dhe do të përpiqemi t’i shfrytëzojmë ato në maksimum, që të paraqitemi sa më mirë dhe të marrim një rezultat sa më pozitiv,” vazhdoi sulmuesi kuqezi, i cili la disa javë më parë kampionatin amerikan, për t’u bashkuar me një lige tjetër të largët, në Kinë.
Për shkak të largësisë me Shqipërinë Salihi nuk mori ftesë nga ana e De Biazit, por tha pas rikthimit se gëzon besimin e trajnerit dhe do të përpiqet ta justifikojë atë, në lojë. – “Për t’i shërbyer Kombëtares kam qenë dhe do të jem gjithmonë i gatshëm, sa herë që trajneri do të më thërrasë,” – tha Salihi
You must be logged in to post a comment Login
als_Latn als_Latn als_Latn als_Latn als_Latn eng_Latn